Bulambo Lembelembe Josué

Bulambo Lembelembe Josué (født 11. februar 1960 i Kihonvu-Mwenga/Sør-Kivu, Den demokratiske republikken Kongo) er pastor og menneskerettighetsforkjemper i Den demokratiske republikken Kongo.

Bulambo Lembelembe Josué er visepresident for det protestantiske kirkerådet Eglise du Christ au Congo i den østlige Kivu-regionen.  

Han har også vært visepresident for en menneskerettighetsstiftelse, som han var med å stifte, siden 1991. Organisasjonen driver opplysning om menneskerettigheter og hjelper ofre etter brudd på rettighetene. Han arbeider også for at det ikke skal gis amnesti til overgripere i Kongo.

Josué ble tildelt Raftoprisen for 2008 for sin innsats for befolkningen i Den demokratiske republikken Kongo.

Eksterne lenker 
 Pressemelding: Regjeringen gratulerer Josué med Raftoprisen 2008
 Elisabeth Rodum: – Skaper håp i Øst-Kongo Artikkel i Aftenposten 26. september 2008 om tildelingen av Raftoprisen 2008.

Mottakere av Raftoprisen
Pastorer og predikanter i Pinsebevegelsen
Personer fra Sør-Kivu
Kongolesere
Fødsler i 1960